Ved [[VM i fodbold 2014|VM 2014]] agerede han som Englands anfører for tredje slutrunde i træk, og medvirkede i alle dets kampe. Han startede dog kun inde i to af Englands tre kampe. England var allerede ude af turneringen efter to 2-1 nederlag, mod henholdsvis [[Italiens fodboldlandshold|Italien]] og [[Uruguays fodboldlandshold|Uruguay]]. Med intet at vinde eller tabe, spillede England 0-0 mod [[Costa Ricas fodboldlandshold|Costa Rica]] i deres tredje og sidste kamp, og kunne dermed rejse hjem med kun ét point i bagagen. I den efterfølgende måned, den 21. juli 2014, annoncerede Gerrard at han ville stoppe på det engelske fodboldlandshold med øjeblikkelig virkning. I en alder af 34 år, og efter 14 år på landsholdet, opnåede han i alt 114 optrædener og 21 scoringer. Dette gjorde ham til den engelske fodboldspiller med tredjeflest landskampe på sit CV, kun overgået af [[David Beckham]] og [[Peter Shilton]].
Levende_personer Religion